Gólyamegfigyelési terv
avagy milyen kérdésekre kaphatunk választ a gólyafészek internetes megfigyelése során?

1, Mikor és mennyit tartózkodik a fészken a gólya? (a magyarfenesi gólyakamera time-lapse képsorait böngészve megválaszolható kérdések)
�	Kirepül-e éjszaka?
�	Hányszor repül ki egy nap?
�	Egy-egy kirepülés után mennyit marad távol?
�	Két kirepülés között mennyi idő telik el?
�	Ábrázold egy tengelyen a gólya egy napját. A vízszintes tengelyt oszd fel a nap óráinak megfelelő 24 részre, és vastag filctollal húzd be a fészken töltött időszakokat. Jelöld be a napfelkeltét, napnyugtát is. 

2, Az éjszakai gubbasztás megfigyelése
�	Milyen pozícióban tartja a fejét, a csőrét?
�	Áll vagy ül?
�	Ha áll, hány lábon?

3, A kirepülések megfigyelése
�	Tudván, hogy a magyarfenesi kamera északra néz, milyen irányba szokott kirepülni? 

4, A fészekre szállások megfigyelése
�	Abból az irányból érkezik-e amerre kirepült?
�	Hoz-e valamit a csőrében?
�	Van-e valami hazaérkezési rítusa?

5, A fészek tatarozásának a megfigyelése
�	Miből építi a fészket? (ágak, széna, kukoricaháncs, stb.)
�	Hova és hogyan helyezi el az ágakat? (körkörösen? sugarasan? össze-vissza?)
�	Hova teszi a szénát és a puha anyagokat?

6, A kelepelés megfigyelése
�	Mikor szokott kelepelni?
�	Milyen mozdulatokat tesz a kelepelés során? (hogyan tartja a fejét? mit csinál a szárnyaival? mit csinál a csőrével?)

7, Az ürítés megfigyelése 
�	Vigyáz-e a fészek higiéniájára?
�	Hova ürít?
�	Milyen mozdulatokat tesz előtte?

8, A páros élet megfigyelése (miután megérkezett a párja)
�	Egyszerre, vagy külön-külön hagyják el a fészket?
�	Hogyan üdvözlik egymást a fészekre való visszatéréskor?

9, A párzás megfigyelése
�	Milyen gyakran párzanak?

10, A tojások lerakásának a megfigyelése
�	Jegyezd fel egy-egy újabb tojás lerakásának a dátumát
�	Hány naponként kerül újabb tojás a fészekbe?
�	Ábrázold egy tengelyen a tojások lerakását (hagyj helyet a tengely meghosszabbításának, hogy tudd majd bejelölni a kotlás időszakát és a fiókák kikelésének az időpontját) 

11, A kotlás megfigyelése
�	Hány tojás volt a fészekben, amikor elkezdték költeni a gólyák?
�	Kotolnak-e mindketten?
�	Mozgatják-e a tojásokat?
�	Húzd be vastag filctollal az előző pontban kért tengelyen a kotlás időszakát

12, A fiókák kikelésének a megfigyelése
�	Hány nap kotlás után kelnek ki a kisgólyák?
�	Jelöld be a korábban rajzolt tengelyen a fiókák kikelésének a dátumát
�	Vonj le következtetéseket

13, A kisgólyák megfigyelése
�	Milyen színűek?
�	Milyen színű a csőrük?
�	Hogyan mozognak?

14, A kisgólyák táplálásának a megfigyelése
�	Milyen gyakran kapnak enni?
�	Milyen élelmet hoznak nekik a nagy gólyák?
�	Hogyan történik az etetés?

15, A kisgólyák növekedésének a megfigyelése
�	Mikor jelennek meg az első fekete tollaik?
�	Látszik-e növésbeli különbség a kisgólyák között?
�	Mikor állnak lábra?
�	Mikor kezdik próbálgatni a szárnyaikat?

16, A kisgólyák kirepülésének a megfigyelése
�	Mikor hagyják el először a fészket?
�	Kapnak-e még ezt követően is táplálékot a felnőtt gólyáktól?
�	Ha igen, mikor szűnik meg a kisgólyák táplálása?
�	Meddig járnak vissza a fészekre?

17, A nyár végi vonulás megfigyelése
�	Egyszerre mennek-e el a gólyák?
�	Mikor mennek el?